424 



500. Dunhaaret Egebregne, Dryopteris phegopteris (L.) C. Chr. 

 N. Haaret smaabregne. Isl. Prihyrnuburkni. 



Slægten Mangeløv, hvortil Egebregne regnes, skønt dens Hobe 

 af Sporehuse er nøgne som hos Engelsød, har dobbelt fjersnitdelte 

 Blade. Hos Egebregne er de to nederste Afsnit vredne mod hver- 

 andre (Fig. 2) og indtager derved ikke det samme Plan som de 

 øvrige Afsnit; forøvrigt er Bladene (især paa Undersiden) dun- 

 haarede, og de overvintrer ikke; naar de fældes, efterlades det 

 nederste Stykke af Stilken (Fig. 1). Egebregne er hyppig i Norge 

 paa skyggefulde Steder; i Danmark holder den til i fugtige Skove, 

 men er ikke synderlig almindelig. Den er fundet paa Færøerne 

 og i Island. 



Tav. 500. Fig. 1. Rodstok med Rødder, Blade og en Rest af et Blad. Fig. 2. 

 Udvokset Bladplade. Fig. 3. Bladflig, sét fra Undersiden (forstørr.). Fig. 4. Hob 

 af Sporehuse (stærkere forstørr.). 



501. Almindelig Mangeløv, Dryopteris ftlix mas (L.) Schott. 

 N. Orme-telg. Isl. Storiburkni. 



Medens Rodstokken hos de to foregaaende Bregner har forholds- 

 vis lange Led, saa Bladene kommer til at sidde fjærnt fra hver- 

 andre, er Bladene hos Alm. Mangeløv meget tæt saralede i Spidsen 

 af den korte, halvvejs oprette Rodstok; de sidder nærmest i Roset 

 (Fig. 1). Bladene kan naa en Længde af 1 m eller mere og er kort- 

 stilkede. Som ganske unge er de spiralrullede, hvorved deres længe 

 voksende Spids og de øvrige bløde Dele er vel beskyttede ; tillige 

 er Bladene i uudfoldet Tilstand dækkede af tynde, brune „Avner", 

 som ogsaa giver Beskyttelse; disse Avner bliver længe siddende 

 (Fig. 1). Sporehushobene paa Bladenes Underside er dækkede af en 

 nyreformet Hinde, et saakaldt „Slør" (Figg. 3 og 4). 



Alm. Mangeløv er hyppig i Norden, i Skove, i Klipperevner 

 og langs Stendiger paa skyggefulde Steder; dens skønne, grønne 

 Løv er ofte af stor Virkning, især hvor Bregnen, t. Eks. i Skove, 

 dækker større Strækninger. 



Under Navn af Bregnerod anvendes Rodstokken af Alm. 

 Mangeløv i Medicinen, nemlig som Middel mod Bændelorm ; de virk- 

 somme Stoffer udtrækkes af den tørrede Rodstok ved Hjælp af Æter. 

 Da den indeholder Giftstoffer, som virker paa enkelte Mennesker, 

 ej paa andre, bør man ikke bruge den paa egen Haand. 



